اؤتن گون مسکوا-دا کروناویروس‌دان داها 12 نفر اؤلوب. اؤلن‌لر 33-87 یاش آرالیغیندا اولان‌لاردیر. اونلاردان 3 نفری‌نین یاشی ایسه 45-دن آشاغی‌دیر.
بو باره‌ده کروناویروسلا علاقه‌لی وضعیته نظارت ائدن عملیات قرارگاهی‌نین معلوماتیندا بیلدیریلیب.
بونونلا دا، مسکوا-دا کروناویروس اینفکسیونو نتیجه‌سینده اؤلن‌لرین سایی 50 نفره چاتیب: "اؤلن‌لرین ایکی‌سینده - 39 و 42 یاش‌لی خسته‌لرده کسکین اورک و قاراجیر چاتیشمازلیغی اولوب. دؤرد خسته ایسه خرونیکی برونشیت‌دن اذیت چکیردی”.
قئید ائدک کی، سون معلومات‌لارا گؤره، روسیا-دا عمومی‌لیکده کروناویروسا 10 131 یولوخما قئیده آلینیب. اونلاردان 698 نفری ساغالیب. ان چوخ یولوخما مسکوا-دا اولوب - 6698 نفر.
